Námskeiðið er ætlað þeim sem lært hafa undirstöðuatriðin en vilja kafa dýpra . Kennt á þriðjudögum og fimmtudögum 11. febr . , 13. febr . 18. febr . , 20. febr . Á námskeiðinu . . • Rifjum við upp nokkrar aðferðir uppfits og affellinga . • Gerum prjónfestuprufu og áttum okkur á hvers vegna þær eru mikilvægar . • Verður farið yfir hvernig á að lesa uppskriftir • Prjónum við einfalt mynstruprjón eftir uppskrift ( teikningu ) • Förum í útaukningar og úrtökur . • Prjónum við ( einlita ) húfu með mynstri . Innifalið í námskeiðsgjaldinu er ein húfuuppskrift frá knitbysteinUNN / Kind knitting og geta þátttakendur valið að prjóna þá sem þeim líst best á . Garn og / eða prjóna er hægt að kaupa á staðnum á tilboðsverði en þátttakendum er að sjálfsögðu frjálst að koma með sitt eigið . Athugið að grófleiki garnsins og stærð prjónanna þarf að passa saman , best er að vera með garn í sk . DK grófleika , en það garn er gefið upp fyrir prjóna nr. 4. * Lágmárksþáttaka er 5 . Ef tilskilinn fjöldi næst ekki áskiljum við okkur rétt til að fella námskeiðið niður og endurgreiðum þá að sjálfsögðu námskeiðsgjald .